Αθήνα: 05.10.2016

 Αρ. Πρωτ.: 1448

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Στηρίζουμε τα αιτήματα του**

**Συλλόγου Υπαλλήλων του Εθνικού Κέντρου Αποκατάστασης**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) στηρίζει τα αιτήματα και τη συγκέντρωση διαμαρτυρίας του Συλλόγου Υπαλλήλων του Εθνικού Κέντρου Αποκατάστασης που πραγματοποιήθηκε την Τετάρτη 5 Οκτωβρίου, στις 08:00 το πρωί στην είσοδο του Ε.Κ.Α

 Ο Σύλλογος Υπαλλήλων του Ε.Κ.Α. τονίζει:

«Το Εθνικό Κέντρο Αποκατάστασης (EKA), το μοναδικό δημόσιο κέντρο που λειτουργεί σε όλο τον Ελλαδικό χώρο, εκπέμπει σήμα κινδύνου εξαιτίας της χρόνιας εγκατάλειψης από την πολιτεία. Ιδιαίτερα την τελευταία 6ετία, εξαιτίας των μνημονιακών πολιτικών η στελέχωση του Κέντρου έχει πέσει κάτω από τα όρια ασφαλείας και το προσωπικό έχει μειωθεί κατά 40 %. H ετήσια χρηματοδότηση έχει πέσει κάτω από το 50% με αποτέλεσμα να μην μπορεί να καλύψει ούτε τις βασικές λειτουργικές του ανάγκες.

Αποκορύφωμα αυτής της επιχείρησης υποβάθμισης του ΕΚΑ είναι η απουσία Διοίκησης εδώ και 7 μήνες.

 **Διεκδικούμε:**

* Να καλυφθούν με προσλήψεις μόνιμου προσωπικού τα τεράστια κενά σε προσωπικό του ΕΘΝΙΚΟΥ ΚΕΝΤΡΟΥ ΑΠΟΚΑΤΑΣΤΑΣΗΣ.
* Πιστώσεις και κρατική χρηματοδότηση που να καλύπτει πλήρως όλες τις λειτουργικές ανάγκες του ΕΚΑ κα όχι νέες περικοπές.
* Ανάπτυξη του ΕΚΑ με αξιοποίηση με αξιοποίηση όλων των υποδομών του και όχι συρρίκνωση των δραστηριοτήτων του.
* Μια άλλη πολιτική στον τομέα της αποκατάστασης που θα καλύπτει ΔΩΡΕΑΝ μέσα από Δημόσιες δομές τις ανάγκες των αναπήρων και των πολιτών».

**Ολόκληρη η ανακοίνωση του Συλλόγου Εργαζομένων επισυνάπτεται.**

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**